pythainlp/thai-wiki-dataset-v3 huggingface dataset:
ดินบรรพกาล

ดินบรรพกาล (paleosol) หมายถึง ดินที่ถูกปกคลุมด้วยหินละลาย (lava) เป็นส่วนหนึ่งของลักษณะทางธรณีวิทยา อาจเรียกดินนี้ว่า ดินเก่า ซึ่งหมายถึง ดินที่เกิดมาบนผิวโลกนานมากแล้ว แต่ต่อมาถูกปกคลุมไว้ ดินบรรพกาล คือ ดินที่เกิดอยู่ในภูมิประเทศของอดีตกาล มีลักษณะสัณฐานเฉพาะตัว ที่เป็นผลมาจากสภาพแวดล้อมของการเกิดดินในอดีต ที่ไม่ปรากฏในบริเวณนั้นแล้ว กระบวนการเกิดดินในอดีต อาจมาจากการเปลี่ยนแปลงของสภาพแวดล้อมภายนอก หรือการหยุดชะงักของกระบวนการเกิดดินโดยการฝังกลบ
ดินบรรพกาลอาจถูกจัดเป็นส่วนที่เหลือ (relic) ดังปรากฏให้เห็นบนพื้นดินและไม่มีการแปรเปลี่ยนอย่างรุนแรงของลักษณะสัณฐานโดยกระบวนการเกิดดิน ดินบรรพกาลที่ปรากฏให้เห็นบนพื้นผิวเป็นดินที่เคยถูกทับถมและโผล่ขึ้นจากการกร่อน ซึ่งมักพบเห็นบ่อยในแหล่งสะสมตัวของตะกอนที่ยังไม่แข็งตัว (unconsolidate sediment) ในยุคควอเทอร์นารี (Quaternary) เราสามารถนำเอาความแตกต่างและการกระจายตัวของดินเก่ามาใช้ในการเทียบเคียงและหาอายุของชั้นหินได้ และยังเป็นหลักฐานเกี่ยวกับสภาพภูมิประเทศ พืชพรรณที่ปกคลุมและสภาพภูมิอากาศในอดีตได้ดีอีกด้วย สำหรับประเทศไทยมีหลายแห่งที่พบว่ามีดินบรรพกาลนี้อยู่ เช่น อำเภอสบปราบ จังหวัดลำปาง และ จังหวัดบุรีรัมย์ พบว่าดินบรรพกาลนี้ถูกปิดทับด้วยหินละลายบะซอลต์ อายุประมาณ 0.5-2 ล้านปี
== อ้างอิง ==
รศ.ดร.ปัญญา จารุศิริ และคณะ. 2545. ธรณีวิทยากายภาพ. คณะวิทยาศาสตร์ จุฬาลงกรณ์มหาวิทยาลัย.
พจนานุกรมศัพท์ธรณีวิทยา ฉบับราชบัณฑิตยสถาน
Glossary of Geology
Radiometric Dating,Paleosols and the Geologic Column
ตะกอน
โดมเกลือ

โดมเกลือ คือลักษณะโครงสร้างทางธรณีวิทยาของชั้นเกลือหิน ที่เกิดจากการที่ชั้นเกลือมีความหนาแน่นต่ำ (1.8 - 2.1 ตันต่อลูกบาศก์เมตร) ในขณะที่ชั้นหินที่ปิดทับมีความหนาแน่นสูงกว่า (2.5 - 2.7 ตันต่อลูกบาศก์เมตร) จึงเกิดความแตกต่างของความหนาแน่นระหว่างมวลทั้งสองขึ้น ดังนั้นมวลเกลือจึงสามารถดันตัวเองให้ลอยขึ้นมา ชั้นเกลือหินมีแรงมากระทำ ทำให้มีการไหลของเกลือและปูดขึ้นตามแนวแตกของชั้นหินที่กดทับเกิดเป็น “เนินเกลือ” , “โดมเกลือ” หรือ “แท่งเกลือ” ขนาดต่างๆ ได้ในหลากหลายพื้นที่ และจากการเจาะสำรวจพบว่าแท่งเกลือบางแห่งทางตอนกลางแอ่งโคราชมีความสูงถึง 1 กิโลเมตรจากระดับชั้นเกลือเดิม
เศรษฐธรณีวิทยา
หินตะกอน
โดม
24/7

24/7 หรือ 24/7/365 (ออกเสียงเป็น Twenty-four seven) เป็นตัวเลขย่อที่มาจาก “24 ชั่วโมงต่อวัน, 7 วันต่อหนึ่งสัปดาห์” หรือ “24 ชั่วโมงต่อวัน, 7 วันต่อหนึ่งสัปดาห์, 365 ต่อหนึ่งปี” ที่เป็นวลีที่หมายถึง หมายถึงธุรกิจ หรือ บริการที่ทำหรือให้ตลอดเวลาโดยไม่มีการหยุดพัก การใช้ "24/7" ครั้งแรกคงอาจจะมาจากเพลงยอดนิยมที่มีชื่อเดียวกันของดิโน เอสโพซิโท ในปี ค.ศ. 1989 การใช้ก่อนหน้านั้นเท่าที่ทราบเชื่อกันว่าโดยเรย์มอนด์ ซานโดวาลผู้ใช้ “24/7” ระหว่างการบรรยายเกี่ยวกับธุรกิจ ซานโดวาลกล่าวว่า “เราจำเป็นที่จะต้องให้บริการลูกค้าตลอด “24/7” ที่แปลว่าบริการ 24 ชั่วโมงต่อวัน, 7 วันต่อหนึ่งสัปดาห์”
 ในสหราชอาณาจักรอาจจะเรียกว่า “round-the-clock service” (“บริการตลอดยี่สิบสี่ชั่วโมง” ) โดยใช้หรือไม่ใช้เครื่องหมายยัติภังค์ก็ได้
== ความหมาย ==
ในด้านการค้าและการอุตสาหกรรมการบริการโดยไม่มีการหยุดยั้งไม่ว่าจะเป็นเวลาใดของวันหรือวันใดของสัปดาห์ เป็นบริการของกิจการเช่นซูเปอร์มาร์เก็ต, ร้านคอนวีเนียนซ์, เครื่องรับฝากถอนเงินอัตโนมัติ, ปั๊มน้ำมัน, ภัตตาคาร, การบริการข้อมูล (Concierge) หรือ การบริการให้ข้อมูลเกี่ยวกับคอมพิวเตอร์ ในปัจจุบันจะเป็นเรื่องปกติที่ศูนย์บริการข้อมูลทางโทรศัพท์ (Call centre) จะให้บริการ 24/7 ที่อาจจะมีสาเหตุมาจากอัตราคาโทรศัพท์ระยะยาวมีราคาต่ำลง และ บริการดังว่าอาจจะตั้งอยู่ในประเทศที่อยู่ในเขตเวลาที่ต่างจากประเทศที่ให้บริการซึ่งทำให้สามารถทำการบริการนอกเวลาได้อย่างสะดวกได้
แต่บางครั้งบริการทีประกาศตัวว่าเป็นบริการ “24/7” ก็ยังปิดบริการในวันหยุดราช/รัฐการด้วย
วลีที่เพิ่มเข้ามาคือ “24/7/365” ที่ให้บริการเดียวกันแต่เพียงเน้นว่าให้บริการตลอดปีโดยเพิ่มจำนวนวันเข้าไปด้วยเท่านั้น
== อ้างอิง ==
เวลา
ธุรกิจ
สำนวนภาษาอังกฤษ
ทัวทารา

ทัวทารา (tuatara) เป็นสัตว์เลื้อยคลานเฉพาะถิ่นในประเทศนิวซีแลนด์ แม้ว่ามีรูปร่างคล้ายกับกิ้งก่า ทัวทาราอยู่ในอันดับต่างหากที่มีชื่อว่า Rhynchocephalia ชื่อ tuatara มาจากภาษามาวรีที่แปลว่า "รอยหยักตรงแนวสันหลัง"
ทัวทาราชนิดเดียวยังหลงเหลืออยู่ เป็นสิ่งมีชีวิตเดียวในอันดับ Rhynchocephalia ที่ยังคงเหลือรอด Rhynchocephalia มีต้นกำเนิดในช่วงไทรแอสซิก (~250 ล้านปีก่อน) กระจายพันธุ์ทั่วโลกและมีความหลากหลายสูงสุดในช่วงจูแรสซิก และสูญพันธ์เมื่อ 60 ล้านปีก่อน (ยกเว้นทัวทารา) ญาติใกล้ชิดที่สุดที่ยังมีชีวิตอยู่คือsquamates (กิ้งก่าและงู)
เชื่อว่า บรรพบุรุษของทัวทาราเดินทางมาสู่นิวซีแลนด์จากออสเตรเลียด้วยการเกาะกับของขยะลอยน้ำมากลางทะเลพร้อม ๆ กับการกำเนิดขึ้นมาของผืนดินนิวซีแลนด์เมื่อกว่า 60 ล้านปีก่อน
ทัวทารา มีความแตกต่างจากกิ้งก่า ซึ่งเป็นสัตว์เลื้อยคลานส่วนใหญ่ในปัจจุบัน พอสมควร โดยลักษณะที่สำคัญ คือ  ไม่มีช่องเปิดของหูชั้นนอก และไม่มีอวัยวะสืบพันธุ์ของเพศผู้  ใช้การผสมพันธุ์โดยให้ช่องเปิดใต้ท้องติดกัน และปล่อยน้ำเชื้อผ่านเข้าไป บนกลางหัวของทัวทารามีแผ่นหนังที่คล้ายกับดวงตา ที่ทำหน้าที่เหมือนกับดวงที่สาม เรียกว่า "ตาผนังหุ้ม" สามารถตรวจจับแสงและแรงสั่นสะเทือน รวมทั้งทำหน้าที่เหมือนกับตาของสัตว์ประเภทอื่น ๆ ได้ 
ทัวทารา ได้ชื่อว่าเป็นสัตว์ที่ซุ่มโจมตีได้อย่างดีเยี่ยม ด้วยเป็นสัตว์ที่เคลื่อนไหวช้า จึงกินแมลงต่าง ๆ ที่อยู่บนพื้นดิน ด้วยการซุ่มนิ่ง ๆ รวมทั้งลูกไม้บางชนิดที่อยู่บนต้น และยังกินแม้แต่ลูกทัวทาราที่เพิ่งฟักจากไข่ใหม่ ๆ ด้วย
ทัวทารา เติบโตเต็มที่เมื่ออายุได้ 70 ปี และเริ่มผสมพันธุ์ได้ตั้งแต่อายุ 20 ปี ซึ่งในปี ค.ศ. 2009 ที่สวนสัตว์ในประเทศอังกฤษ ทัวทาราเพศผู้ตัวหนึ่งอายุ 111 ปี ที่ถูกเลี้ยงในนั้นได้ผสมพันธุ์กับทัวทาราเพศเมีย และได้ไข่และฟักออกเป็นตัวทั้งหมด 11 ตัวด้วยกัน ทัวทาราเมื่อวางไข่เสร็จแล้ว จะไม่กลับมาดูแลหรือฟักไข่ แต่จะปล่อยให้ฟักเองโดยธรรมชาติ ไข่ของทัวทารามีลักษณะเปลือกหยุ่นคล้ายแผ่นหนัง และเมื่อฟักออกมาเป็นตัวแล้ว ทัวทาราขนาดเล็กซึ่งมีความยาวเพียง 3 นิ้ว จะรีบออกมาจากโพรงทันที มิเช่นนั้นจะตกเป็นเหยื่อของทัวทาราตัวโตกว่าได้
== อ้างอิง ==
== อ่านเพิ่ม ==
==แหล่งข้อมูลอื่น==
ซากดึกดำบรรพ์มีชีวิต
อันดับทัวทารา
สิ่งมีชีวิตเฉพาะถิ่น
รายชื่อคณะ วิทยาลัย และสำนักวิชาเภสัชศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาเภสัชศาสตร์ เป็นวิทยาศาสตร์แขนงหนึ่งว่าด้วยกระบวนการต่าง ๆ เกี่ยวกับเรื่องยาบำบัด บรรเทา หรือป้องกันโรค ปัจจุบัน สภาเภสัชกรรมให้การรับรองหลักสูตรทั้งสิ้น 19 สถาบัน ดังนี้
== รายชื่อคณะและสำนักวิชาเภสัชศาสตร์ในประเทศไทย ==
หมายเหตุ จัดเรียงตามปีการก่อตั้งคณะเภสัชศาสตร์ในประเทศไทย
หมายเหตุ รับรองแบบมีเงื่อนไข หมายถึง การที่สภาเภสัชกรรมให้การรับรองสถาบันเปิดใหม่ที่มีการเรียนการสอนหลักสูตรเภสัชศาสตร์ โดยการติดตามและประเมินอย่างใกล้ชิดเพื่อความพร้อมในประเด็นต่าง ๆ ตามเงื่อนไขที่สภาเภสัชกรรมกำหนด
== อ้างอิง ==
https://www.pharmacycouncil.org/index.php?option=content_detail&menuid=0&itemid=1445&catid=1 
== ดูเพิ่ม ==
คณะวิชา
คณะเภสัชศาสตร์
คณะเภสัชศาสตร์ในประเทศไทย
เภสัชศาสตร์
เภสัชศาสตร์
พลีสพลีสมี

พลีสพลีสมี (Please Please Me) เป็นอัลบั้มเปิดตัวของวงร็อกอังกฤษ เดอะบีตเทิลส์ ค่ายพาร์โลโฟนเร่งที่จะออกอัลบั้มในวันที่ 22 มีนาคม ค.ศ. 1963 ในสหราชอาณาจักรเพื่อประโยชน์เต็มที่ หลังจากประสบความสำเร็จในซิงเกิล "Please Please Me" (อันดับ 1 แถมทุกรายการ แต่อันดับ 2 ในเรเคิดรีเทลเลอร์) และซิงเกิล "Love Me Do" (#17) อัลบั้มมีเพลง 14 เพลง โดย 8 เพลงเขียนโดยเลนนอน/แม็กคาร์ตนีย์
อัลบั้มเพลงของเดอะบีตเทิลส์
อัลบั้มเปิดตัวครั้งแรกในปี พ.ศ. 2506
อัลบั้มเพลงของค่ายพาร์โลโฟน
จิสการ์ด เรเวนต์ลอฟ

จิสการ์ด เรเวนต์ลอฟ (Giskard Reventlov) เป็นตัวละครที่ปรากฏตัวครั้งแรกใน นครอรุณรุ่ง ในชุด นักสืบหุ่นยนต์ของ ไอแซค อาซิมอฟ
ห.จิสการ์ด เดิมทีเป็นเพียงหุ่นยนต์ธรรมดา เป็นหุ่นยนต์รับใช้ใกล้ชิด ดร.ฮาน ฟานโตล์ฟ แต่ต่อมาได้ถูก ดร.วาสิเลีย
ปรับแต่ง สมองโปสิตอน ซึ่งในตอนนั้นเองได้เกิดความผิดปกติขึ้นทำให้ ห.จิสการ์ด กลายเป็นหุ่นยน์ที่มีพลังจิต สามารถหยั่งรู้ถึงความความรู้สึก ความคิดของ บุคคลอื่นได้
ใน เรื่องนครอรุณรุ่ง ห.จิสการ์ด ราเวนตอล์ฟ ได้เปิดเผยความลับต่อ อีไลจาห์ แบลี่ย์ ว่าตนเองมีพลังจิต
และเป็นผู้ที่อยู่เบื้องความพยายามผลักดันในมนุษย์โลก ออกไปตั้งถิ่นฐานใหม่ในอวกาศอีกด้วยในภายหลัง ห.จิสการ์ด และ  ห.ดานีล โอลิวาว์
ก็ได้ร่วมมือกันในแผนการลับของ จิสการ์ด อีกด้วย  หลังจากแผนการผลักดันมนุษย์โลกออกไปตั้งถิ่นฐานได้เริ่มส่งผลขึ้น(ในเรื่อง นครหุ่นยนต์)
เกิดปัญหาและอุปสรรคมากมาย  ซึ่ง กฎ 3 ข้อของหุ่นยนต์ ก็กลายเป็น อุปสรรคในการดำเนินงานแผนการของ ห.จิสการ์ด
เมื่อเป็นเช่นนี้ ห.จิสการ์ด ราเวนตอล์ฟ จึงสถาปนา กฎข้อ 0 ร่วมกับ ห.ดานีล โอลิวาล์ว  ขึ้น ซึงมีใจความว่า
ซึ่งกฎนี้ก็มีผลอย่างมากใน นิยายชุด อื่นๆของ อาซิมอฟ
ในภายหลัง ก่อนที่ ห.จิสการ์ด จะหยุดการทำงานลง ได้ถ่ายทอด พลังจิต แบบตน ให้ ห.ดานีล โอลิวาว์ แล้วยังได้ฝากฝังอนาคตของมนุษย์ชาติ
ไว้ให้ดานีลดูแลอีกด้วย
ตัวละครของอสิมอฟ
ตัวละครที่เป็นหุ่นยนต์
นักสืบหุ่นยนต์
List of Robot series characters#R. Giskard Reventlov
ซุปเปอร์แมนกับแบทแมน vs เอเลี่ยนกับพรีเดเตอร์

ซุปเปอร์แมนกับแบทแมน vs เอเลี่ยนกับพรีเดเตอร์ (ภาษาอังกฤษ : Superman and Batman versus Aliens and Predator) เป็นหนังสือการ์ตูน จากความร่วมมือของสองสำนักพิมพ์ดัง ได้แก่ ดีซีคอมิกส์ ร่วมกับ ดาร์คฮอร์สคอมิกส์ ที่นำตัวละครดัง อย่าง ซุปเปอร์แมน, แบทแมน, เอเลี่ยน และ พรีเดเตอร์ มาสู้กัน โดยแบ่งออกเป็น 2 ภาค (จัดจำหน่ายวันที่ 8 มกราคม และ วันวาเลนไทน์ ค.ศ. 2007 ที่สหรัฐอเมริกา)
== โครงเรื่อง ==
== การจัดพิมพ์ ==
ซุปเปอร์แมนกับแบทแมน vs เอเลี่ยนกับพรีเดเตอร์ (โดย Mark Schultz และ Ariel Olivetti, 2-issue mini-series, มกราคม 2007, tpb, 112 หน้า, ดีซีคอมิกส์, พฤษภาคม 2007, ISBN 1401213286)
== อ้างอิง ==
== ดูเพิ่ม ==
ซุปเปอร์แมน
แบทแมน
เอเลี่ยน
พรีเดเตอร์
ซุปเปอร์แมน vs มูฮัมหมัด อาลี
เอเลี่ยน vs พรีเดเตอร์ vs เทอร์มิเนเตอร์
== แหล่งข้อมูลอื่น ==
DC's trade paperback information 
หนังสือการ์ตูนอเมริกัน
การ์ตูนอเมริกัน
ซูเปอร์แมน
แบทแมน
เอเลี่ยน
พรีเดเตอร์
ยุทธการที่เวียนนา

ยุทธการเวียนนา (Schlacht am Kahlenberg, İkinci Viyana Kuşatması, Battle of Vienna) เกิดขึ้นระหว่างวันที่ 11 ถึง 12 กันยายน ค.ศ. 1683 หลังจากเวียนนาถูกล้อมโดยจักรวรรดิออตโตมันอยู่เป็นเวลาสองเดือน ยุทธการเวียนนาเป็นการต่อสู้ระหว่างสันนิบาตศักดิ์สิทธิ์กับฝ่ายจักรวรรดิออตโตมันและรัฐบริวารไม่ไกลจากเนินเขาคาห์เลนแบร์กในเวียนนา ยุทธการเป็นจุดเริ่มต้นของ[Rüdiger Graf von Starhemberg|เอิร์นสท์ รืดิเกอร์ กราฟ ฟอน สตาร์เฮมแบร์ก]ภายใต้การบังคับบัญชาของสมเด็จพระจักรพรรดิลีโอโพลด์ที่ 1 แห่งโรมันอันศักดิ์สิทธิ์
ชัยชนะของยุทธการใหญ่เป็นของฝ่ายกองทัพโปแลนด์, ออสเตรีย และ เยอรมัน ภายใต้การนำของพระมหากษัตริย์โปแลนด์พระเจ้าจอห์นที่  3 โซบีสกี ในการต่อสู้กับกองทัพของจักรวรรดิออตโตมันและกองทัพของรัฐบริวารที่นำโดยมหาเสนาบดีปาชาคารา มุสตาฟา
ตามความเห็นบางความเห็นกล่าวว่ายุทธการครั้งนี้เป็นจุดเปลี่ยนแปลงของสงครามออตโตมัน-ฮาพส์บวร์คซึ่งเป็นความขัดแย้งระหว่างรัฐอำนาจต่างๆ ในยุโรปกลางกับจักรวรรดิออตโตมันที่ดำเนินมาร่วมสามร้อยปี อีกความเห็นหนึ่งก็ว่าเป็นลมหายใจเฮือกสุดท้ายของจักรวรรดิออตโตมันที่เมื่อถึงจุดนั้นก็เป็นช่วงที่ขยายตัวจนเกินตัวอยู่แล้ว สิบหกปีหลังจากการที่ยุทธการสิ้นสุดลงราชวงศ์ฮาพส์บวร์คแห่งออสเตรียก็เริ่มเข้ามามีอำนาจทางตอนใต้ของฮังการี และ ทรานซิลเวเนียที่เดิมอยู่ภายใต้อำนาจของออตโตมัน
== อ้างอิง ==
== ดูเพิ่ม  ==
สงครามออตโตมัน-ฮาพส์บวร์ค
== แหล่งข้อมูลอื่น ==
Polish-Lithuanian Commonwealth Army in XVIIth century 
Polish Order of battle, From J. Wimmer "Wieden 1683" 
http://www.turkin.net/kunst/osmanen_belagerung2.htm 
http://www.wien-vienna.at/tuerkenkriege.htm
German TV: Türken vor Wien 
Arte TV: Türken vor Wien 
http://victoria-film.com/   web site about a feature film in development, a documentary, a novel
Türkenbelagerung - Die Heere
สงครามในคริสต์ศตวรรษที่ 17
สงครามในคริสต์ทศวรรษ 1680
สงครามเกี่ยวข้องกับตุรกี
สงครามเกี่ยวข้องกับออสเตรีย
สงครามเกี่ยวข้องกับเยอรมนี
สงครามเกี่ยวข้องกับโปแลนด์
วเวียนนา
การจูบ

การจูบ คือการนำเอาริมฝีปากสัมผัสกับร่างกายของอีกคนหนึ่ง การแสดงการจูบในแต่ละวัฒนธรรมมีความหมายที่แตกต่างกันไป การจูบอาจเพื่อแสดงความรักหรือความใคร่ ความนับถือ การทักทายและแสดงความโชคดี การจูบในหลายวัฒนธรรมทั่วโลกโดยมากจะเป็นการแสดงความรัก ในบางวัฒนธรรมการจูบเป็นการทักทาย โดยเฉพาะประเทศในยุโรป แต่ในบางครั้งการจูบก็ไม่ใช่สิ่งที่เกิดประจำวัน อย่างเช่นชนพื้นเมืองในออสเตรเลีย ชาวตาฮิติ หรือหลายเผ่าในแอฟริกา
การศึกษาเรื่องการจูบเริ่มในต้นศตวรรษที่ 20 โดยนักประวัติศาสตร์ธรรมชาติที่ชื่อ เออร์เนสต์ ครอว์ลีย์ เขียนไว้ว่า "การจูบเป็น การแสดงอเนกประสงค์ในชีวิตสังคมของความศิวิไลซ์ชั้นสูงกว่าของความรู้สึก ความใคร่ ความรัก (เพศ ความเป็นพ่อเป็นแม่ และความเป็นลูก) และความเคารพ" ครอว์เลย์ยังกล่าวว่า การสัมผัส "เป็นความรู้สึกของความเป็นแม่ และการจูบเป็นการสัมผัสและรูปแบบพิเศษของการติดต่อกันที่ใกล้ชิด" อย่างไรก็ตามเขากล่าวว่า การจูบเป็นเรื่องแปลกใน "กลุ่มผู้ไม่เจริญกว่า" แต่กระนั้นในบรรดาผู้มีความศิวิไลซ์สูงกว่า ครวว์ลีย์เห็นความแตกต่างว่า การจูบในอียิปต์โบราณไม่เป็นที่รู้จัก แต่ก็แสดงให้เห็นดีในกรีกยุคต้น, อัสซีเรียและอินเดีย
การจูบกันของความรักนั้น นักมานุษยวิทยาในศตวรรษที่ 19 ที่ชื่อเซแซร์ ลอมโบรโซ ระบุมีต้นกำเนิดและพัฒนามาจากการจูบของมารดา ครอว์เลย์สนับสนุนมุมมองนี้โดยกล่าวว่า ในสังคมญี่ปุ่น ก่อนศตวรรษที่ 20 "เป็นสิ่งที่ไม่ตระหนักถึง ยกเว้นเพียงมารดาจูบทารกของเธอ" ขณะที่ในแอฟริกาและคนป่าเถื่อนไร้ศาสนาภรรยาหรือคนรักกันต่างก็ไม่จูบกัน อย่างไรก็ตามในวัฒนธรรมกรีกและละติน การจูบกันถือเป็นเรื่องปกติ เมื่อพ่อแม่จูบลูกของเขาหรือคนรัก หรือคนแต่งงานกันแล้วต่างก็จูบกัน การจูบในสังคมตะวันตกยังมีใช้ในพิธีกรรมทางศาสนาหลายอย่าง เพื่อแสดงความศักดิ์สิทธิ์
== อ้างอิง ==
มนุษยสัมพันธ์
กิจกรรมทางเพศของมนุษย์
การทักทาย
แผ่นดินไหวในมณฑลส่านซี พ.ศ. 2099

แผ่นดินไหวที่มณฑลส่านซี พ.ศ. 2099 หรือ แผ่นดินไหวฮว่าเซี่ยน  หรือ แผ่นดินไหวครั้งใหญ่เจียจิ้ง  เกิดขึ้นเมื่อเช้าวันที่ 23 มกราคม พ.ศ. 2099 (ค.ศ. 1556) เป็นปีที่ 35 ในรัชสมัยจักรพรรดิเจียจิ้งแห่งราชวงศ์หมิง  มีจุดศูนย์กลางอยู่ที่หุบเขาแม่น้ำเว่ย ใกล้กับเมืองหัวเซี่ยนในมณฑลส่านซี และสร้างความเสียหายให้กับมากกว่า 97 เมืองโดยรอบในเขตมณฑลส่านซี มณฑลซานซี มณฑลเหอหนาน มณฑลกานซู มณฑลเหอเป่ย์ มณฑลซานตง มณฑลหูเป่ย์ มณฑลหูหนาน มณฑลเจียงซู และมณฑลอานฮุย  พื้นที่ในระยะ 840 กิโลเมตร (520 ไมล์) โดยรอบถูกทำลาย การประมาณการสมัยใหม่จัดให้มีผู้เสียชีวิตในแผ่นดินไหวที่มากกว่า 100,000 คน กับผู้ที่อพยพหรือเสียชีวิตจากโรคมีมากกว่า 700,000 คน ซึ่งรวมกันมีจำนวน 830,000 คนในบันทึกของจักรวรรดิ
นับได้ว่าเป็นเหตุการณ์แผ่นดินไหวที่สร้างความสูญเสียมากที่สุดเท่าที่เคยบันทึกไว้ในประวัติศาสตร์
แผ่นดินไหวครั้งนี้ประมาณการว่ามีขนาดประมาณแมกนิจูด 8.0  และเกิดอาฟเตอร์ช็อกติดตามมาหลายครั้งเป็นเวลาหกเดือน 
== อ้างอิง ==
==อ่านเพิ่ม==
.
==แหล่งข้อมูลอื่น==
Ruins of Hua County Earthquake
แผ่นดินไหวในประเทศจีน
พ.ศ. 2099
ตะเคียนชันตาแมว

ตะเคียนชันตาแมว  จัดอยู่ในวงศ์ยางนา (Dipterocarpaceae) เป็นพันธุ์ไม้พระราชทานปลูกเป็นมงคลประจำจังหวัดนราธิวาส ลักษณะของตะเคียนชันตาแมว เป็นไม้ต้นสูงถึง 40 เมตร เรือนยอดเป็นพุ่มกลมหรือบางครั้งแผ่กว้าง ลำต้นตรง เปลือกสีน้ำตาลเข้มแตกตามยาวและล่อนเป็นสะเก็ด ตกชันสีขาวใส เปลือกในสีเหลืองแกมเขียว เนื้อไม้สีเหลืองน้ำตาลแกมเหลืองถึงสีน้ำตาลเข้ม ใบ เป็นใบเดี่ยวเรียงสลับ แผ่นใบรูปขอบขนานแกมรูปใบหอก กว้าง 2-4 ซม. ยาว 8-15 ซม. ปลายใบสอบเรียวแหลม โคนใบมนหรือเบี้ยว ผิวใบเกลี้ยงหรือมีขนเล็กน้อย เส้นแขนงใบ 9-10 คู่ โค้งจรดขอบใบ ก้านใบยาวประมาณ 1.5 ซ.ม.ดอก ดอกสีขาวนวลถึงสีขาวอมเหลือง ออกเป็นช่อตามง่ามใบและปลายกิ่ง ผล รูปทรงกระบอกโค้ง ปลายแหลม กว้างประมาณ 1.5 ซม. ยาว 5-7 ซม. มีกลีบเลี้ยงรองผล 5 กลีบ ยาวไม่เกินครึ่งหนึ่งของความยาวของตัวผล        ประโยชน์ ใช้ในการก่อสร้างได้แข็งแรงทนทาน เช่น ทำเสา รอด ตง ไม้หมอนรถไฟ และใช้ต่อเรือ ชันมีราคาสูง ใช้ผสมน้ำมันทาไม้ และน้ำมันชักเงาอย่างดี
== อ้างอิง ==
==แหล่งข้อมูลอื่น==
ต้นไม้ประจำจังหวัดของไทย
ไม้ยืนต้น
วงศ์ยางนา
ไม้ที่ใช้ในการก่อสร้าง
อเล็กซานเดอร์ แม็กควีน

ลี อเล็กซานเดอร์ แม็กควีน, ซีบีอี (Lee Alexander McQueen, CBE) (16 มีนาคม ค.ศ. 1969 - 11 กุมภาพันธ์ ค.ศ. 2010) เป็นแฟชั่นดีไซเนอร์ชาวอังกฤษ เป็นที่รู้จักในการออกแบบที่แหวกแนวและชั้นเชิงสุดขีด แม็กควีนทำงานเป็นหัวหน้าดีไซเนอร์ที่จีวองชี่เป็นเวลา 5 ปี ก่อนที่จะก่อตั้งแบรนด์ อเล็กซานเดอร์แม็กควีนและแม็กคิว ผลงานการออกแบบของเขายังมีผู้มีชื่อเสียงที่สวมใส่อย่างเช่น ริฮานน่า, บียอร์ก, เลดีกากา เขายังได้รับเสียงวิจารณ์ตอบรับมากมายและยังได้รับรางวัลแฟชั่นดีไซเนอร์อังกฤษแห่งปี ถึง 4 ครั้ง
11 กุมภาพันธ์ ค.ศ. 2023 เจ้าหน้าที่พบศพของเขาในสภาพฆ่าตัวตายด้วยการแขวนคอที่บ้านพักในกรีนสตรีต  ซึ่งก่อนหน้านี้แม่ของเขาเสียชีวิตไปเมื่อวันที่ 3 กุมภาพันธ์ ค.ศ. 2010 และงานวันศพของแม่เขาจะจัดขึ้นวันที่ 12 กุมภาพันธ์
== อ้างอิง ==
นักออกแบบเสื้อผ้าชาวอังกฤษ
ตราสินค้าไฮแฟชั่น
ลิม ซู-จ็อง

ลิม ซู-จ็อง (임수정; Lim Su-jeong) เป็นนักมวยไทยหญิงชาวเกาหลีใต้ และจากบุคลิกที่มีสเน่ห์ของ ลิม ซู-จ็อง ทำให้เธอได้ออกรายการโทรทัศน์ และได้รับเลือกให้เป็นนักแสดงภาพยนตร์โทรทัศน์ของเกาหลี และปี ค.ศ. 2008 เธอได้รับเลือกให้เป็นหนึ่งในตัวละครผู้ใช้วิชามวยไทย ในภาพยนตร์เรื่องช็อคโกแลต และเธอยังเป็นบุคคลผู้ใช้ศิลปะป้องกันตัว ที่มีคนเสิร์ชค้นหาในอินเทอร์เน็ตมากที่สุด ตั้งแต่ปี ค.ศ. 200? จนถึง ค.ศ. 2009 ด้วยเช่นกัน ส่วนสูง 166 ซม. น้ำหนัก 53 กก.
== ประวัติ ==
ลิม ซู-จ็อง เกิดวันที่ 17 ตุลาคม ค.ศ. 1985  เธอได้ฝึกวิชามวยไทยตั้งแต่สมัยเรียนอยู่ชั้นไฮสคูล และมาฝึกวิชามวยไทยที่ประเทศไทย เมื่ออายุ 22 ปี เป็นเวลา 3 เดือน ภายหลังจากนั้น เธอได้เข้าร่วมการแข่งขันมวยไทย และเค-วันมาแล้วหลายรายการที่เกาหลีใต้
== การแข่งขันในระดับอาชีพ ==
เธอได้เปิดตัวในรายการเค-วันครั้งแรก โดยได้พบกับ เรนะ คูโบตะ ซึ่งเป็นแห่งแชมป์ชู้ตบ็อกซิ่งในอนาคต จากการแข่งขันในครั้งนี้ ลิมเป็นฝ่ายชนะคะแนนอย่างไม่เป็นเอกฉันท์ ในช่วงยกพิเศษของรายการ เคขวัน อะวอร์ด & แมกซ์โคเรีย 2009 
== นอกวงการกีฬา ==
นอกเหนือจากการแข่งขันคิกบ็อกซิ่งและมวยไทย ลิมยังได้ปรากฏตัวในรายการโทรทัศน์หลายรายการ และรับงานเสริมเป็นนักแสดงหญิง ที่จัดฉายเป็นซีรีส์ในเกาหลีใต้ นอกจากนี้ใน ค.ศ. 2008 ลิมยังได้ร่วมแสดงในภาพยนตร์ศิลปะการต่อสู้ป้องกันตัวเรื่องช็อคโกแลต
== สถิติการแข่งขัน ==
คำอธิบาย: 
|}
=== ภาพยนตร์ ===
== อ้างอิง ==
== แหล่งข้อมูลอื่น ==
Profile  at K-1
Profile  at J-Girls 
นักมวยไทยชาวเกาหลีใต้
นักต่อสู้แบบผสมชาวเกาหลีใต้
นักแสดงเกาหลีใต้
นักมวยไทยหญิง
นักต่อสู้แบบผสมที่ใช้มวยไทย
นักกีฬาจากโซล
อัฐิสถาน

อัฐิสถาน (Charnel house) คือห้องหรือสิ่งก่อสร้างที่ใช้บรรจุหรือเก็บกระดูกที่มักจะสร้างใกล้ศาสนสถาน เพื่อที่จะได้ใช้ในการเก็บโครงกระดูกที่ขุดจากสุสาน คำนี้ในภาษาอังกฤษอาจจะใช้อย่างกว้างๆ ได้ว่าเป็นสถานที่ที่เต็มไปด้วยความตายและความหายนะ
== อ้างอิง ==
Papaioannou, Evangelos (1980) The Monastery of St. Catherine, Sinai, St. Catherine's Monastery : Guidebook, 48 p., Cairo : Isis Press
== แหล่งข้อมูลอื่น ==
ที่เก็บศพ
Beinhaus
มหาวิหารเซนต์สตีเฟน

__NOTOC__
มหาวิหารเซนต์สตีเฟน หรือ อาสนวิหารนักบุญสเทเฟน คือ อาสนวิหารที่สร้างขึ้นอุทิสแก่นักบุญสเทเฟน อาจหมายถึง
อาสนวิหารนักบุญสเทเฟน เวียนนา (St. Stephen's Cathedral, Vienna) - ออสเตรีย
อาสนวิหารนักบุญสเทเฟน บริสเบน (The Cathedral of St. Stephen, Brisbane) - ออสเตรเลีย
อาสนวิหารนักบุญสเทเฟน  พัสเซา (St. Stephan's Cathedral, Passau) - เยอรมนี
มหาวิหารนักบุญสเทเฟน กรุงบูดาเปสต์ (Saint Stephen's Basilica) - ฮังการี
== ฝรั่งเศส ==
มหาวิหารแซ็ง-เอเตียน (Cathédrale Saint-Étienne)
มหาวิหารอากด์ (Cathédrale Saint-Étienne d'Agde)
มหาวิหารโอแซร์ (Cathédrale Saint-Étienne d'Auxerre)
มหาวิหารบูร์ฌ (Cathédrale Saint-Étienne de Bourges)
มหาวิหารชาล็อง (Cathédrale Saint-Étienne de Châlons)
มหาวิหารลีมอฌ (Cathédrale Saint-Étienne de Limoges)
มหาวิหารโม (Cathédrale Saint-Étienne de Meaux)
มหาวิหารแม็ส (Cathédrale Saint-Étienne de Metz)
มหาวิหารซ็องส์ (Cathédrale Saint-Étienne de Sens)
มหาวิหารตูลูซ (Cathédrale Saint-Étienne de Toulouse)
มหาวิหารตูล (Cathédrale Saint-Étienne de Toul)
ซนต์สตีเฟน
เครื่องบินพาณิชย์

เครื่องบินพาณิชย์ (Airliner หรือ Commercial transport) เป็นเครื่องบินที่มีขนาดใหญ่สำหรับบรรทุกผู้โดยสารได้ครั้งละหลายคนในเชิงพาณิชย์  เครื่องบินพาณิชย์มีความเร็วน้อย แต่สามารถบินได้เป็นระยะทางไกล เพราะตัวลำมีขนาดใหญ่ ถังเชื้อเพลิงใหญ่ จึงสามารถบินระยะไกลได้โดยไม่ต้องหยุดเติมน้ำมันเชื้อเพลิง
เครื่องบินลำแรกที่จัดเป็นเครื่องบินพาณิชย์ คือ ซิคอร์สกี อิลยา มูโรเมตส์ ขนาด 4 เครื่องยนต์ ออกแบบโดยอิกอร์ ซิคอร์สกี ออกบินครั้งแรกเมื่อวันที่ 10 ธันวาคม ค.ศ. 1913  และในวันที่ 25 กุมภาพันธ์ ค.ศ. 1914 ได้ออกบินทดสอบพร้อมด้วยผู้โดยสาร 16 คน และบินไป-กลับ เส้นทางระหว่างเซนต์ปีเตอร์สเบิร์ก-เคียฟ ระหว่างวันที่ 21 ถึง 23 มิถุนายน ในปีเดียวกัน
==ผู้ผลิตปัจจุบัน==
ไฟล์:Boeing 787 N1015B ANA Airlines (27611880663) (cropped).jpg|โบอิง 787 ดรีมไลเนอร์
ไฟล์:A6-EDY A380 Emirates 31 jan 2013 jfk (8442269364) (cropped).jpg|แอร์บัส เอ380
ไฟล์:Maiden flight of MC-21.jpg|เอียร์ครุต เอ็มซี-21
ไฟล์:COMAC B-001A May 2017.jpg|โคแม็ก ซี919
ไฟล์:JA23MJ at Farnborough 2018 (2) (cropped).jpg|มิตซูบิชิ สเปซเจ็ต
ไฟล์:N247JB KJFK (37103752403).jpg|เอ็มบราเออร์ อีเจ็ต
ไฟล์:EC-JTU (8544702097).jpg|บอมบาร์ดิเอร์ ซีอาร์เจ 700 ซีรีย์
ไฟล์:F-WWEZ (948) ATR.72-212A(500) FlyFireFly TLS 30AUG11 (6097869500) (cropped).jpg|เอทีอาร์ 72
ไฟล์:L410 UVP-E20.jpg|Let L-410 Turbolet
ไฟล์:Cubana - Antonov An-158.jpg|อานโตนอฟ อาน-148
ไฟล์:CAFUC - Xian MA-600.jpg|Xian MA600
ไฟล์:Sukhoi Superjet 100 (5096752902) (cropped).jpg|ซุคฮอย ซูเปอร์เจ็ท 100
ไฟล์:Aeroflot Il-96-300 RA-96008 SVO 2011-3-10.png|อิลยูชิน อิล-96
ไฟล์:Tupolev Tu-204-100 (RA-64047) - 1.jpg|ตูโปเลฟ ตู-204
===อดีต===
ไฟล์:KLM McDonnell Douglas MD-11 PH-KCK Ingrid Bergman.jpg|แมคดอนเนลล์ ดักลาส เอ็มดี-11
ไฟล์:Alliance Airlines Fokker 100 Bundaberg Vabre-2.jpg|Fokker 100
ไฟล์:All Nippon Airways NAMC YS-11 (JA8743) in 1983 livery.jpg|เอ็นเอเอ็มซี วายเอส-11
 
เครื่องบิน
สิ่งประดิษฐ์ของประเทศรัสเซีย
85 สกายทาวเวอร์

85 สกายทาวเวอร์ (85 Sky Tower, ; ชื่อเดิม "T & C Tower" และ "ทุนเท็กซ์ (Tuntex) สกายทาวเวอร์") เป็นตึกระฟ้าที่ตั้งอยู่ในเขตหลิงหย่า เมืองเกาซุง ทางตอนใต้ของเกาะไต้หวัน มีความสูงตัวตึก 347.5 เมตร (1,140 ฟุต) ความสูงจนถึงยอดเสาอากาศ 378.0 เมตร (1,240 ฟุต) ตึกนี้เริ่มก่อสร้างเมื่อปี ค.ศ. 1994 สิ้นสุดเมื่อปี 1997 กลายเป็นตึกที่สูงที่สุดในเมืองเกาซุง และสูงที่สุดในไต้หวันก่อนที่ตึกไทเป 101 จะสร้างเสร็จ แทนที่ตึกชินคงไลฟ์ทาวเวอร์ (สูง 244.2 เมตร (801 ฟุต)) ซึ่งเคยเป็นตึกที่สูงที่สุดในไต้หวันหลังจากที่ตึกสร้างเสร็จในปี ค.ศ. 1993 ปัจจุบันมีความสูงเป็นอันดับที่ 2 ของเกาะไต้หวันรองจากไทเป 101
ลักษณะของตึกถูกออกแบบให้มีลักษณะคล้ายกับอักษรภาษาจีนคำว่า 高 (พินอิน: gāo, เกา) มีความหมายว่า สูง และยังเป็นตัวอักษรแรกของชื่อเมืองเกาซุงอีกด้วย
== การใช้งาน ==
85 สกายทาวเวอร์ แบ่งการใช้งานออกเป็น 7 ส่วนหลัก
ชั้น 1-7: ห้างสรรพสินค้าเชียนไทไดมารุ
ชั้น 8-11: สวนสนุกในร่มเชียนไท
ชั้น 12-38: สำนักงาน, อพาร์ทเมนต์ที่พักอาศัย
ชั้น 39-70: โรงแรมแกรนด์โฟร์โมซาเกาซุง
ชั้น 75: หอสังเกตการณ์, หอชมวิวในร่ม
ชั้น 76-79: พาเลซคลับ (บันเทิง)
* ชั้น 76: สถานบันเทิง
* ชั้น 77-78: ร้านอาหาร
* ชั้น 79: สปา, ซาวน่า
* ชั้น 80-85: แผนกสื่อสาร, ห้องเครื่อง
หมายเหตุ: ชั้นที่ 1-38 ตึกมีอยู่ 2 ส่วน และชั้นที่ 39-85 มี 1 ส่วน (ดูภาพประกอบ)
== อ้างอิง ==
85 สกายทาวเวอร์ใน Skyscraperpage.com
85 สกายทาวเวอร์ใน Emporis.com
== แหล่งข้อมูลอื่น ==
เว็บไซด์อย่างเป็นทางการ
ตึกระฟ้าในไต้หวัน
สิ่งก่อสร้างตั้งแต่ พ.ศ. 2539
สิ่งก่อสร้างในเกาสฺยง
ซอนเน็ท

Redirectซอนเน็ต
แซมมวล เทย์เลอร์ คอเลอริดจ์

Redirectแซมมวล เทย์เลอร์ คอเลริดจ์
รูดอล์ฟที่ 4 ดยุกแห่งออสเตรีย

รูดอล์ฟที่ 4 ดยุคแห่งออสเตรีย หรือ รูดอล์ฟผู้ก่อตั้ง (Rudolf IV von Österreich หรือ Rudolf der Stifter, Rudolf IV, Duke of Austria) (1 พฤศจิกายน ค.ศ. 1339 - 27 กรกฎาคม ค.ศ. 1365) รูดอล์ฟที่ 4เป็นดยุคแห่งออสเตรียของราชวงศ์ฮับส์บวร์ก และ ประกาศตนเองเป็นอาร์ชดยุกแห่งอาณาจักรอาร์ชดยุกแห่งออสเตรียระหว่างปี ค.ศ. 1358 ถึงปี ค.ศ. 1365 โดยการปลอมเอกสาร “Privilegium Maius” เพื่ออ้างสิทธิต่างๆ ของอาณาจักรอาร์ชดยุกที่ตั้งขึ้น
== อ้างอิง ==
Kann, Robert A., A History of the Habsburg Empire 1526-1918, University of California Press, 1977.
== ดูเพิ่ม  ==
มหาวิหารเซนต์สตีเฟน, เวียนนา
บุคคลที่เกิดในปี พ.ศ. 1882
ขุนนางเยอรมัน
บุคคลในคริสต์ศตวรรษที่ 14
ผู้ปกครองออสเตรีย
ดยุกแห่งออสเตรีย
ดยุกแห่งสไตเรีย
ดยุกแห่งคารินเทีย
ราชวงศ์ฮาพส์บวร์ค
นักบุญฟลอเรียน

นักบุญฟลอเรียน (Florianus, Saint Florian หรือ Florian von Lorch) เป็นนักบุญในคริสต์ศาสนา และ เป็นนักบุญผู้พิทักษ์อัปเปอร์ออสเตรียร่วมกับนักบุญลีโอโพลด์
== ดูเพิ่ม ==
นักบุญ
== แหล่งข้อมูลอื่น ==
Abbey of St. Florian, Linz, Austria. 
Catholic Online article
The Cult of St. Florian (with primary sources)
St. Florian's Abbey in Austria.
Saint Florian, Patron Saint of FireFighters. 
Saint Florian the patron saint of the fire service,
Saints of Suds.
นักบุญ
นักบุญในคริสต์ศตวรรษที่ 4
การดับเพลิง
สันนิบาตศักดิ์สิทธิ์

__NOTOC__
สันนิบาตศักดิ์สิทธิ์ อาจจะหมายถึง
สันนิบาตศักดิ์สิทธิ์ ค.ศ. 1495 หรือที่เรียกันว่า “สันนิบาตแห่งเวนิส” - กลุ่มพันธมิตรของประเทศที่เป็นศัตรูกับฝรั่งเศสที่ก่อตัวกันขึ้นเพื่อต่อต้านการขยายอำนาจของฝรั่งเศเข้าไปในอิตาลี การรวมตัวเป็นสันนิบาตจัดการโดยสมเด็จพระสันตะปาปาอเล็กซานเดอร์ที่ 6
สันนิบาตศักดิ์สิทธิ์คองเบร - กลุ่มพันธมิตรเพื่อต่อต้านการเป็นพันธมิตรของเวนิสที่รวมทั้งพระเจ้าหลุยส์ที่ 12, จักรพรรดิแม็กซิมิเลียนที่ 1 และแฟร์ดินานด์ที่ 1 ที่ก่อตั้งขึ้นโดยสมเด็จพระสันตะปาปาจูเลียสที่ 2
สันนิบาตศักดิ์สิทธิ์ ค.ศ. 1538 - กลุ่มพันธมิตรมราดำรงตัวอยู่เพียงระยะเวลาอันสั้นที่ก่อตั้งขึ้นโดยสมเด็จพระสันตะปาปาปอลที่ 3 โดยการแนะนำของสาธารณรัฐเวนิส
สันนิบาตศักดิ์สิทธิ์ ค.ศ. 1571 หรือ สันนิบาตศักดิ์สิทธิ์แห่งเมดิเตอเรเนียน ก่อตั้งขึ้นโดยสมเด็จพระสันตะปาปาปิอุสที่ 5 ที่ผู้ร่วมเกือบทั้งหมดเป็นรัฐที่ราชนาวีที่แข็งแกร่งในทะเลเมดิเตอเรเนียน
สันนิบาตศักดิ์สิทธิ์ ค.ศ. 1684 ที่เริ่มโดยสมเด็จพระสันตะปาปาอินโนเซนต์ที่ 11 ที่ประกอบด้วยจักรวรดิโรมันอันศักดิ์สิทธิ์,  สาธารณรัฐเวนิส และโปแลนด์
สันนิบาตศักดิ์สิทธิ์ ค.ศ. 1717 เป็นองค์กรพิเศษที่จัดขึ้นโดยพระสันตะปาปาที่สร้างพันธมิตรระหว่างอาณาจักรพระสันตะปาปากับโปรตุเกส, เวนิส และ มอลตา ในการต่อต้านจักรวรรดิออตโตมัน ที่เป็นผลให้เกิดยุทธการมาทาพาน